Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: „7. számú melléklet a 15/2001. (IV. 27.) KöViM rendelethez
Paragraph Index: 445

1. Jelentkezés a vizsgára A jelentkezés formai és tárgyi követelményei 1.1. A vizsgára jelentkezni legalább 10 munkanappal a kijelölt vizsgaidõpont elõtt a szükséges dokumentumoknak a hajózási hatóságnál történõ leadásával lehet. Ha a hajózási hatóság hiányosságot állapít meg, errõl a vizsgázót értesíti. Ha a hiánypótlás a vizsga idõpontja elõtt 3 munkanappal nem történik meg, a vizsgázó nem vizsgázhat, nem vehetõ fel a vizsgajegyzõkönyvre, illetve csak a hiánypótlást követõen határozható meg az új vizsgaidõpont. Ha a rendelet büntetlen elõélet igazolását írja elõ, akkor csak 3 hónapnál nem régebbi hatósági erkölcsi bizonyítvány fogadható el. 1.2. Jóváhagyott képzés esetén, a képzõ szerv kérésére, a vizsga kihelyezve és tárgyanként vagy tárgycsoportonként, a képzés ütemezése szerinti bontásban is megtartható. Ilyen esetben a javító és ismétlõ vizsgákra vonatkozó szabályokat tárgyanként vagy tárgycsoportonként kell alkalmazni. Olyan vizsga esetében, amelynél az elméleti vizsgatárgyak vizsgái elektronikus formában történnek, a vizsga kihelyezésére csak a hajózási hatósággal kötött megállapodás alapján van lehetõség. 1.3. A vizsgákhoz az elõírt gyakorlati idõket a következõk szerint kell figyelembe venni: 1.3.1. Belvízi hajózásban:

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes